3.1 ลักษณะของผลิตภัณฑ์

ผลิตภัณฑ์ท่อเหล็กของบริษัท เป็นที่ยอมรับจากลูกค้าทั้งภายใน และต่างประเทศ
โดยมีทั้งการผลิตตามคำสั่งของ

ลูกค้าและผลิตพร้อมสำหรับการจำหน่าย ซึ่งสามารถแบ่งตามลักษณะการใช้งานได้ 2 ประเภทหลัก
คือ

3.1.1 ท่อเหล็กสำหรับงานโครงสร้าง อาทิเช่น งานวิศวกรรมโยธา งานสถาปัตยกรรม
งานเสาเข็ม นั่งร้าน โครงหลังคา
โดยผลิตภัณฑ์ท่อเหล็กมีแนวโน้มที่จะนำมาใช้ในการก่อสร้างเพิ่มมากขึ้น
เนื่องจากข้อได้เปรียบวัสดุก่อสร้างประเภทอื่นๆ ในแง่ของการประหยัดเวลา
และค่าใช้จ่ายในการก่อสร้าง โดยที่ผ่านมาท่อเหล็กของบริษัท
มีการนำมาใช้ในการก่อสร้างอย่างกว้างขวาง ทั้งในและต่างประเทศจากภาครัฐและเอกชน ได้แก่
สถานีขนส่ง ท่าอากาศยาน อาคารสำนักงานต่างๆ รวมทั้งบ้านที่อยู่อาศัย อาคารทรงโดม เช่น
สนามกีฬา คลังสินค้า เป็นต้น

3.1.2 ท่อเหล็กสำหรับงานทั่วไป อาทิเช่น งานด้านสาธารณูปโภค งานประปา ชลประทาน
ระบบคอมพิวเตอร์

ระบบป้องกันอัคคีภัย รวมทั้งยังมีแนวโน้มการนำท่อเหล็กไปใช้งานประเภทอื่นๆ เช่น ป้ายโฆษณา เป็นต้น

  ปัจจุบันผลิตภัณฑ์ของบริษัท มีครอบคลุมมากกว่า 3,000 รายการ
  เพื่อตอบสนองความต้องการที่หลากหลายของ

ผู้บริโภคโดยมีทั้งท่อเหล็กดำและท่อเหล็กชุบสังกะสี และยังสามารถแบ่งออกเป็นท่อเหล็กมาตรฐาน ซึ่งจำหน่ายภายใต้

เครื่องหมายการค้า “แปซิฟิกไพพ์” และท่อเหล็กแบบคุณภาพทั่วไปซึ่งจำหน่ายภายใต้เครื่องหมายการค้า “ทาโมเสะ” 

ท่อเหล็กของบริษัท ยังสามารถจำแนกได้อีก 3 ประเภทหลัก ได้แก่

-   ท่อเหล็กกลม ขนาดตั้งแต่ 1/2 นิ้ว (15 มม.) ถึง 8 นิ้ว (200 มม.)

-   ท่อเหล็กสี่เหลี่ยมจัตุรัส ขนาดตั้งแต่ 12 x 12 มม. ถึง 200 x 200 มม.

-   ท่อเหล็กสี่เหลี่ยมผืนผ้า ขนาดตั้งแต่ 38 x 19 มม. ถึง 200 x 100 มม.

ทั้งนี้ท่อเหล็กของบริษัท ขนาด 200*200 มม. จัดว่าเป็นท่อเหล็กที่ผลิตภายใต้ระบบ ERW
(Electric – Resistance – Welded Pipe) ที่ใหญ่ที่สุด ซึ่งสามารถผลิตได้ในประเทศ ณ
ปัจจุบัน ผลิตภัณฑ์ของบริษัทผลิตด้วยเครื่องจักรที่มีเทคโนโลยี

ทันสมัย และทำการติดตั้งระบบทดสอบการผลิตทุกขั้นตอนอย่างละเอียด ควบคุมโดยทีมวิศวกร
และช่างเทคนิคผู้เชี่ยวชาญ เพื่อให้มั่นใจว่าผลิตภัณฑ์ของบริษัท
มีคุณภาพและได้รับความไว้วางใจจากลูกค้า โดยบริษัท
จะออกใบรับรองคุณภาพสินค้าทุกครั้งที่มีการจำหน่ายท่อแบบมาตรฐาน
ให้กับลูกค้าเพื่อเป็นการรับประกันคุณภาพ

บริษัท ได้รับมาตรฐานทั้งในและต่างประเทศซึ่งเป็นที่ยอมรับระดับสากล ดังนี้

-   ได้รับการรับรองมาตรฐานผลิตภัณฑ์อุตสาหกรรม (มอก.) จากสำนักงานมาตรฐานอุตสาหกรรม

  กระทรวงอุตสาหกรรม

-   ได้รับการรับรองมาตรฐานระบบคุณภาพ ISO 9002 : 1994 จากสถาบัน The TUV CERT
    Certification

  Body of Rheinsch – Westfalischer TUV e.V สหพันธ์สาธารณรัฐเยอรมัน

-   ได้รับการรับรองระบบบริหารงานคุณภาพ ISO 9001 : 2000 จากสถาบัน The TUV CERT
    Certification

  Body of RWTUV Anlagentechnik GmbH สหพันธ์สาธารณรัฐเยอรมัน

  ● ได้รับการรับรองมาตรฐานผลิตภัณฑ์จากสถาบัน Productivity Standard Board
  Corporation (PSB

  Corporation) ประเทศสิงคโปร์ ในปี พ.ศ.2546

ปัจจุบัน
บริษัทเป็นเพียงผู้ผลิตท่อเหล็กรายแรกและรายเดียวในประเทศที่มีผลิตภัณฑ์ที่ได้รับใบอนุญาตแสดงเครื่องหมายมาตรฐานผลิตภัณฑ์อุตสาหกรรม
(มอก.) ครบทุกประเภทผลิตภัณฑ์
และจัดได้ว่าเป็นผู้นำทางการตลาดอันดับหนึ่งในตลาดของท่อเหล็กแบบคุณภาพมาตรฐานในประเทศไทย
นอกจากการเป็นผู้นำทางการตลาดในประเทศแล้ว ผลิตภัณฑ์ของบริษัทฯ
ยังเป็นที่ยอมรับอย่างกว้างขวางในตลาดต่างประเทศ โดยบริษัทฯ
ได้ส่งออกสินค้าไปจำหน่ายทั้งภูมิภาคเอเชีย ตะวันออกกลาง และทวีปออสเตรเลีย โดยมีแผน
ที่จะขยายการส่งออกให้ครอบคลุมทุกภูมิภาค ซึ่งนอกจากจะเป็นการเพิ่มรายได้ให้กับบริษัทฯ แล้ว
ยังเป็นโอกาสในการสร้างความร่วมมือกับลูกค้าเพื่อพัฒนาเทคโนโลยี และมาตรฐานผลิตภัณฑ์อีกด้วย

นโยบายสินค้าคงคลัง

นโยบายการบริหารวัตถุดิบ และสินค้าสำเร็จรูปของบริษัทจะเป็นแบบยืดหยุ่น
ซึ่งมิได้กำหนดปริมาณการสำรองไว้อย่างตายตัว
ซึ่งผู้บริหารของบริษัทติดตามข้อมูลความเคลื่อนไหวสภาวะตลาดอย่างใกล้ชิดจากแหล่งต่างๆ นี้
ไม่ว่าจะเป็นข้อมูลการซื้อขายในตลาด งานวิจัยต่างๆ การพูดคุยกับผู้จัดหาวัตถุดิบรายใหญ่
เพื่อวางแผนและกำหนดนโยบายการจัดซื้อวัตถุดิบให้เหมาะสมกับภาวะตลาด

ทั้งนี้ จากการที่บริษัทมีความสามารถในการจัดส่งสินค้าได้ทันทีเนื่องจากมีสินค้าพร้อมส่งมอบ
ส่งผลให้บริษัทสามารถจำหน่ายสินค้าได้ในราคาที่สูงกว่าผู้ผลิตท่อเหล็กทั่วไปที่มีลักษณะการผลิตตามคำสั่งของลูกค้าเป็นหลักและเป็นอีกหนึ่งปัจจัยที่ช่วยเพิ่มอัตราการทำกำไรของบริษัท

3.2 การตลาดและภาวะการแข่งขัน

3.2.1 กลยุทธ์ในการแข่งขัน

(1) ผลิตภัณฑ์ที่มีคุณภาพสูง

บริษัทจะทำการออกใบรับรองคุณภาพสินค้าทุกครั้งที่มีการจำหน่ายสินค้าแบบมาตรฐานให้กับลูกค้าเพื่อเป็นการรับประกันคุณภาพของผลิตภัณฑ์
และเป็นเพียงผู้ผลิตท่อเหล็กรายแรกและรายเดียวในประเทศไทยที่มีผลิตภัณฑ์ที่ได้รับใบอนุญาตแสดงเครื่องหมายมาตรฐานผลิตภัณฑ์อุตสาหกรรม
(มอก.) ครบทุกผลิตภัณฑ์
ส่งผลให้บริษัทมีความได้เปรียบคู่แข่งโดยบริษัทสามารถเสนอขายท่อเหล็กในลักษณะที่ครอบคลุมความต้องการและประโยชน์ใช้สอยของลูกค้า
ทำให้ผลิตภัณฑ์ของบริษัทได้รับความไว้วางใจและได้รับการตอบรับจากลูกค้าด้วยดีตลอดมาทั้งในประเทศและต่างประเทศ

จากการที่บริษัทได้รับการรับรองมาตรฐานผลิตภัณฑ์จากสถาบัน Productivity Standard Board
Corporation (PSB Corporation) ประเทศสิงคโปร์ ในปี พ.ศ.2546
ผลิตภัณฑ์ท่อเหล็กของบริษัทที่ส่งออกไปจำหน่ายยังประเทศสิงคโปร์
ส่งผลให้ลูกค้าของบริษัทไม่จำเป็นต้องขอรับการตรวจสอบคุณภาพมาตรฐานจากสถาบันดังกล่าวทุกครั้งที่มีการสั่งซื้อ
จึงเป็นการประหยัดเวลาและค่าใช้จ่ายให้กับลูกค้า
และจุดนี้ถือเป็นข้อได้เปรียบสำคัญของบริษัทเมื่อเทียบกับคู่แข่งรายอื่น

(2) กลยุทธ์การสร้างตราสินค้า

ตั้งแต่ปี 2541 บริษัทมุ่งเน้นพัฒนาตราสินค้า “แปซิฟิกไพพ์”
ให้เป็นที่รู้จักและยอมรับในกลุ่มลูกค้าทั้งจากตัวแทนจำหน่าย ผู้รับเหมาก่อสร้าง
ตลอดจนวิศวกรผู้ควบคุมงานก่อสร้างเพื่อเป็นการส่งเสริมการใช้ท่อเหล็กที่มีคุณภาพมาตรฐานอีกทั้งยังสร้างความแตกต่างจากคู่แข่ง
โดยที่ผ่านมาผลิตภัณฑ์ท่อเหล็กแบบคุณภาพมาตรฐานของบริษัทเป็นที่ยอมรับในกลุ่มลูกค้ามากขึ้นเห็นได้จากการที่โครงการก่อสร้างขนาดใหญ่บางโครงการทั้งในและต่างประเทศมีการระบุให้ใช้ท่อเหล็กของบริษัทในการก่อสร้างเท่านั้น
และบริษัทยังจัดได้ว่าเป็นผู้นำทางการตลาดอันดับหนึ่งในตลาดของท่อเหล็กแบบคุณภาพมาตรฐานในประเทศไทย

(3) การส่งมอบสินค้าที่ตรงต่อเวลาและเชื่อถือได้

นอกจากเรื่องคุณภาพของผลิตภัณฑ์
การส่งมอบผลิตภัณฑ์ให้ตรงต่อเวลานับเป็นปัจจัยสำคัญในการตัดสินใจเลือกซื้อท่อเหล็กของลูกค้า
โดยเฉพาะอย่างยิ่ง ลูกค้าประเภทงานโครงการ ดังนั้น
บริษัทจึงอาศัยความได้เปรียบจากสถานะทางการเงินที่เข็มแข็งในการสำรองวัตถุดิบและการผลิตล่วงหน้าเพื่อการจำหน่ายทำให้บริษัทมีสินค้าที่สามารถส่งมอบได้ทันที
ในขณะที่คู่แข่งส่วนใหญ่จะเป็นผู้ผลิตขนาดเล็กและมีการผลิตแบบตามคำสั่งลูกค้าเป็นหลัก นอกจากนี้
บริษัทยังมีการบริหารจัดการระบบสินค้าคงคลังที่มีประสิทธิภาพ
โดยเริ่มตั้งแต่การพยากรณ์ความต้องการสินค้าที่มีความแม่นยำจากทีมผู้บริหาร
ตลอดไปจนถึงการติดต่อประสานงานอย่างใกล้ชิดกับคู่ค้าและบุคคลที่เกี่ยวข้องในการวางแผนและดำเนินการจัดซื้อวัตถุดิบเหล็กเพื่อให้บริษัทสามารถเริ่มผลิตท่อเหล็กตามคำสั่งลูกค้าได้ทันที

(4) ความหลากหลายของผลิตภัณฑ์

บริษัทให้ความสำคัญต่อการวิจัยและพัฒนาผลิตภัณฑ์อย่างต่อเนื่องเพื่อให้ผลิตภัณฑ์ของบริษัทมีความหลากหลายมากกว่าคู่แข่ง
ทั้งในด้านในรูปแบบ ขนาด ความหนา ความยาว และลักษณะของปลายท่อ เป็นต้น ในปัจจุบัน
บริษัทผลิตและจำหน่ายท่อเหล็กกล้าครอบคลุมมากกว่า 3,000 รายการ
ในขณะที่คู่แข่งส่วนมากมีการผลิตท่อเหล็กไม่เกิน 1,000 รายการ
และบริษัทยังเป็นผู้ผลิตท่อเหล็กรายเดียวในประเทศที่สามารถผลิตท่อเหล็กสี่เหลี่ยม ขนาด 200*200
มิลลิเมตร เพื่อเป็นทางเลือกให้กับผู้บริโภคทดแทนการใช้โครงสร้างเหล็กรูปพรรณแบบตัว H, I
(H-Beam, I-Beam) สำหรับการก่อสร้างอาคารขนาดใหญ่

(5) คณะผู้บริหารที่มีประสบการณ์

ในช่วงที่ภาวะอุตสาหกรรมเหล็กตกต่ำ ภายหลังจากปี 2540
ผู้ประกอบการเหล็กจำนวนมากประสบปัญหาอย่างหนัก จนถึงขั้นเลิกกิจการหรือหยุดกิจการ
อย่างไรก็ตาม
ด้วยความมุ่งมั่นและประสบการณ์ในอุตสาหกรรมท่อเหล็กเป็นเวลานานของกลุ่มผู้บริหารของบริษัทสามารถนำพาบริษัทให้รอดพ้นจากวิกฤตดังกล่าว
โดยบริษัทไม่เคยประสบปัญหาเรื่องการชำระคืนเงินกู้
ทั้งยังสามารถรักษาความสามารถในการชำระคืนเงินกู้ของเจ้าหนี้และการชำระหนี้อื่นๆ
ให้อยู่ในเกณฑ์ดีและเป็นที่น่าพอใจอย่างต่อเนื่อง

(6) บุคลากรที่มีความรู้ความสามารถ

บุคลากรถือเป็นทรัพย์สินที่สำคัญของบริษัทในการประกอบธุรกิจเนื่องจากเป็นปัจจัยสำคัญที่ช่วยส่งเสริมให้บริษัทมีศักยภาพในการผลิต
ผลิตภัณฑ์ที่มีคุณภาพเหนือกว่าคู่แข่ง ดังนั้น บริษัทจึงมีนโยบายในการบริหารทรัพยากรบุคคลที่ดี
โดยมุ่งเน้นการพัฒนาความสามารถและความรับผิดชอบของบุคลากร
รวมทั้งการเสริมสร้างความสัมพันธ์ที่ดีระหว่างบุคลากรภายใน

องค์กร อันจะเป็นการพัฒนาบุคลากรและสร้างขวัญและกำลังใจในการทำงานได้อีกทางหนึ่ง
รวมทั้งการให้ผลตอบแทนที่เหมาะสมและสามารถแข่งขันกับผู้ประกอบการรายอื่นได้
โดยระดับของผลตอบแทนจะขึ้นอยู่กับความสามารถของแต่ละบุคคลเป็นสำคัญ

ลักษณะลูกค้าและช่องทางการจัดจำหน่าย

เนื่องจากผลิตภัณฑ์ของบริษัทมีลักษณะการใช้งานที่มีความหลากหลาย
ทำให้บริษัทมีกลุ่มลูกค้าครอบคลุมหลายอุตสาหกรรม ได้แก่ อุตสาหกรรมอสังหาริมทรัพย์
สาธารณูปโภคและเกษตรกรรม เป็นต้น นอกจากนี้
บริษัทยังมีการจำหน่ายท่อเหล็กทั้งตลาดภายในประเทศและต่างประเทศ
โดยมีสัดส่วนการจำหน่ายผลิตภัณฑ์ดังนี้

  ---------------------- ------------ ---------- ------------ ------------
  การจำหน่ายผลิตภัณฑ์        ปี 2546                  ปี 2547       

                         ล้านบาท       ร้อยละ      ล้านบาท       ร้อยละ

  1. ในประเทศ            1,535.28     78.19      1,832.07     72.20

  2. ต่างประเทศ           428.18       21.81      705.50       27.80

  รวม                     1,963.46     100.00    2,537.57     100.00
  ---------------------- ------------ ---------- ------------ ------------

กลุ่มลูกค้าเป้าหมายของบริษัททั้งตลาดภายในประเทศและต่างประเทศสามารถจำแนกได้เป็น 3
กลุ่มหลัก ดังนี้

(1) ลูกค้าประเภทตัวแทนจำหน่าย

ลูกค้าประเภทตัวแทนจำหน่ายจะซื้อท่อเหล็กของบริษัท และจำหน่ายท่อเหล็กต่อให้กับลูกค้าอีกทอดหนึ่ง
เช่น

ร้านค้าวัสดุ ก่อสร้างทั่วไป ผู้รับเหมาก่อสร้างหรือลูกค้าตามบ้านเรือน รวมทั้งบจ.ทาโมเสะ
เทรดดิ้ง ซึ่งเป็นบริษัทย่อยของบริษัท
ซึ่งตัวแทนจำหน่ายวัสดุก่อสร้างเหล่านี้มีส่วนช่วยในการกระจายสินค้าของบริษัทในพื้นที่ต่างจังหวัด

(2) ลูกค้าประเภทโครงการก่อสร้าง

ลูกค้าประเภทโครงการก่อสร้าง ได้แก่ ผู้รับเหมาก่อสร้างทั่วไป
โดยมีทั้งการจำหน่ายโดยตรงและเป็นการจำหน่ายผ่านทางตัวแทนจำหน่ายซึ่งทำหน้าที่ประสานงานระหว่างผู้รับเหมาก่อสร้าง
เจ้าของโครงการและบริษัท เพื่อนำผลิตภัณฑ์ท่อเหล็กของบริษัทไปใช้ในโครงการก่อสร้างต่างๆ
ซึ่งที่ผ่านมาผลิตภัณฑ์ของบริษัทเริ่มเป็นที่ยอมรับและเป็นที่นิยมนำมาใช้อย่างแพร่หลายโดยวิศวกรและตลาดอุตสาหกรรม
อสังหาริมทรัพย์ทั้งในและต่างประเทศมากขึ้น

(3) ลูกค้าประเภทโรงงานอุตสาหกรรม

100. ลูกค้าประเภทโรงงานอุตสาหกรรมจะนำท่อเหล็กไปแปรรูปหรือประกอบเป็นชิ้นส่วนของผลิตภัณฑ์ต่างๆ
     ตามความต้องการ เช่น แฮนด์รถจักรยาน ราวบันได ข้อต่อท่อ
     หรือนำมาประกอบเพื่อทำโคมไฟประดับ เป็นต้น

(4) ลูกค้าอื่นๆ

101. ลูกค้าอื่นๆ ได้แก่ ลูกค้ารายย่อยทั่วไปที่นำท่อเหล็กไปใช้ประโยชน์โดยตรงทั้งเพื่อการก่อสร้าง
     ตกแต่งบ้านเรือน หรือเพื่อใช้ในงานทั่วไปอื่นๆ

สัดส่วนการจำหน่ายผลิตภัณฑ์ให้กับลูกค้าแต่ละประเภทของบริษัทในปี 2546 และปี 2547
สามารถสรุปได้ดังนี้

+------------------------+-----------+---------+----------+-----------+
| การจำหน่ายผลิตภัณฑ์        | ปี 2546    |         | ปี 2547   |           |
+------------------------+-----------+---------+----------+-----------+
|                        | ล้านบาท    | ร้อยละ   | ล้านบาท   | ร้อยละ     |
+------------------------+-----------+---------+----------+-----------+
| 1. ตัวแทนจำหน่าย         | 1,808.84  | 92.12   | 2        | 95.25     |
|                        |           |         | ,417.07  |           |
+------------------------+-----------+---------+----------+-----------+
| 2. โครงการ             | 116.70    | 5.94    | 68.21    | 2.69      |
+------------------------+-----------+---------+----------+-----------+
| 3. อุตสาหกรรม           |  36.46    |  1.86   | 15.97    | 0.63      |
+------------------------+-----------+---------+----------+-----------+
| 4. อื่นๆ                 |  1.47     |  0.07   | 36.32    | 1.43      |
+------------------------+-----------+---------+----------+-----------+
|  รวม                   | 1,963.46  | 100.00  | 2,537.57 | 100.00    |
+------------------------+-----------+---------+----------+-----------+

ในส่วนของช่องทางการจำหน่ายผลิตภัณฑ์ บจ.ทาโมเสะเป็นผู้ติดต่อประสานงานกับลูกค้า
ตั้งแต่เริ่มต้นจนจบการขาย โดยหน้าที่ทางการตลาดของ ทาโมสะ จะมีลักษณะที่แตกต่างกัน
โดยแบ่งได้ดังนี้

-   การจำหน่ายท่อเหล็กแบบคุณภาพมาตรฐาน บจ.ทาโมเสะ เทรดดิ้ง
    จะเป็นตัวแทนจำหน่ายภายใต้เครื่องหมายการค้า ‘แปซิฟิกไพพ์’ โดย ทาโมเสะ
    จะได้รับค่าตอบแทนในรูปค่าตอบแทนทางการตลาด (Commission)
    เป็นอัตราร้อยละของยอดขาย

  - การจำหน่ายท่อเหล็กแบบคุณภาพทั่วไป บจ.ทาโมเสะ เทรดดิ้ง จะรับซื้อท่อเหล็กจาก
  บมจ.แปซิฟิกไพพ์ โดยตรงเพื่อนำไปจำหน่ายให้กับลูกค้าภายนอก ภายใต้เครื่องหมายการค้า
  ‘ทาโมเสะ’

อย่างไรก็ตามเนื่องจาก บจ.ทาโมเสะ เทรดดิ้ง มีสถานะเป็นบริษัทย่อยและทำหน้าที่การตลาดให้
บมจ.แปซิฟิกไพพ์
ดังนั้นในทางปฏิบัติจะมีการประสานงานในการวางแผนการผลิตและการขายอย่างใกล้ชิดโดย
ทาโมเสะ จะซื้อสินค้าจาก บมจ.แปซิฟิกไพพ์ เมื่อมีคำสั่งซื้อจากลูกค้า เพื่อมิให้ ทาโมเสะ
ต้องใช้เงินทุนหมุนเวียนมากเกินความจำเป็น

ภาวะการแข่งขัน

ปัจจุบัน ผู้ประกอบการท่อเหล็กภายในประเทศทั้งหมดมีประมาณ 50 ราย
คิดเป็นกำลังการผลิตติดตั้งรวมประมาณ 1.8 ล้านตัน
โดยผู้ประกอบการท่อเหล็กภายในประเทศรายใหญ่ที่มีกำลังการผลิตท่อเหล็กเกินกว่า 100,000
ตันต่อปีมี 3 ราย โดยบริษัทเป็นหนึ่งในสามผู้ผลิตรายใหญ่สุดของประเทศดังกล่าว อย่างไรก็ตาม
ผู้ผลิตทั้ง 3
รายมีกลุ่มลูกค้าเป้าหมายที่แตกต่างกันโดยบริษัทจะเน้นการจำหน่ายท่อเหล็กแบบคุณภาพมาตรฐานในขณะที่
อีก 2 บริษัทจะเน้นการส่งออกและการจำหน่ายท่อเหล็กแบบคุณภาพทั่วไป ตามลำดับ

ปัจจุบัน บริษัทประมาณการว่าบริษัทมีสัดส่วนการครองตลาดประมาณร้อยละ 25
ของตลาดท่อเหล็กรวมในประเทศ และหากพิจารณาเฉพาะท่อเหล็กคุณภาพมาตรฐาน
ถือได้ว่าบริษัทเป็นผู้นำการตลาดอันดับหนึ่ง ซึ่งจากการประมาณการโดยผู้บริหาร
บริษัทมีส่วนแบ่งทางการตลาดมากกว่าร้อยละ 80 สำหรับท่อเหล็กมาตรฐานอุตสาหกรรม
มอก.และมากกว่าร้อยละ 60 สำหรับท่อเหล็กมาตรฐานทุกประเภทโดยรวม ทั้งนี้
ผลิตภัณฑ์ของบริษัทมีความได้เปรียบคู่แข่งในเรื่องของความหลากหลายและการส่งมอบสินค้าที่เชื่อถือได้โดยที่คู่แข่งบางรายมุ่งเน้นการผลิตท่อเหล็กในปริมาณมาก
ซึ่งส่งผลให้ประเภทของท่อเหล็กที่ผลิตได้มีจำนวนจำกัด
และหากพิจารณาถึงการแข่งขันกับผู้ผลิตเหล็กแผ่นรีดร้อน
บริษัทยังมีความได้เปรียบในเรื่องของความหลากหลายของท่อเหล็กและความสม่ำเสมอในการผลิตท่อเหล็กเพื่อตอบสนองความต้องการของลูกค้า
เนื่องจากผู้ผลิตเหล็กแผ่นรีดร้อนดังกล่าวจะมีการตัดสินใจเกี่ยวกับปริมาณการผลิตท่อเหล็กเปลี่ยนแปลงตามความต้องการผลิตภัณฑ์เหล็กภายในประเทศ
กล่าวคือ ถ้าความต้องการบริโภคเหล็กแผ่นมีมาก
ผู้ผลิตดังกล่าวอาจลดการผลิตท่อเหล็กเพื่อเพิ่มกำลังการผลิตในส่วนแผ่นเหล็กมากขึ้นเนื่องจากได้ผลตอบแทนมากกว่า
นอกจากนี้
บริษัทมีความได้เปรียบต่อผู้นำเข้าท่อเหล็กภายในประเทศในเรื่องของความหลากหลายของผลิตภัณฑ์และความรวดเร็วในการจัดส่งสินค้า
เนื่องจากการนำเข้าท่อเหล็กยังใช้ระยะเวลาการขนส่งนานกว่าการสั่งผลิตในประเทศและประกอบกับข้อจำกัดในด้านความหลากหลายของผลิตภัณฑ์ทำให้ผู้นำเข้าไม่สามารถสำรองสินค้าไว้เป็นจำนวนมาก

สำหรับในตลาดต่างประเทศของบริษัทได้แก่ ออสเตรเลีย นิวซีแลนด์ สิงคโปร์ ฮ่องกง
และประเทศในภูมิภาคตะวันออกกลางนั้น ถือว่ามีการแข่งขันไม่รุนแรงมากนัก
เนื่องจากความต้องการบริโภคท่อเหล็กภายในประเทศของประเทศผู้ผลิตท่อเหล็กรายใหญ่ในภูมิภาคซึ่งถือเป็นคู่แข่งสำคัญของบริษัท
ได้แก่ ประเทศมาเลเซีย จีน ญี่ปุ่นและเกาหลี อยู่ในระดับที่สูงตามการเติบโตของเศรษฐกิจ
จึงทำให้สัดส่วนการส่งออกท่อเหล็กมีไม่มากและในบางประเทศโดยเฉพาะประเทศจีน
ยังมีการนำเข้าท่อเหล็กในปริมาณมากเช่นกัน

3.3 การจัดหาผลิตภัณฑ์ และบริการ

3.3.1 การผลิต

โรงงานของบริษัทมี 2 แห่ง ได้แก่

+--------------+---------------------------+--------------------------+
| โรงงาน       | ที่ตั้ง                       | รายละเอียด                |
+--------------+---------------------------+--------------------------+
| 1.           | ตั้งอยู่ที่ 298, 298/2          | ดำเนินการผลิตท่อเหล็ก        |
| ศูนย์พระประแดง | ซอยกลับเจริญ                |                          |
|              |                           | พื้นที่ 24 ไร่ 1 งาน 69       |
|              | ถนนสุขสวัสดิ์                 | ตารางวา                  |
|              | อำเภอพระสมุทรเจดีย์          |                          |
|              |                           | มี 3 อาคาร                |
|              | จังหวัดสมุทรปราการ           |                          |
+--------------+---------------------------+--------------------------+
| 2.  ศูนย์มหาชัย | ตั้งอยู่ที่ 1/112               | ดำเนินการชุบสังกะสีท่อเหล็ก    |
|              | นิคมอุตสาหกรรมสมุทรสาคร หมู่ที่  |                          |
|              | 2 ถนนพระราม 2 ตำบลท่าทราย  | พื้นที่ 8 ไร่ 2 งาน 5         |
|              | อำเภอเมือง จังหวัด สมุทรสาคร  | ตารางวามี 1 อาคาร         |
+--------------+---------------------------+--------------------------+

นโยบายการผลิตและกำลังการผลิต

ผลิตภัณฑ์ของบริษัทมีทั้งที่ผลิตตามคำสั่งลูกค้าและผลิตพร้อมสำหรับการจำหน่าย
โดยการผลิตตามคำสั่งลูกค้าจะขึ้นอยู่กับลูกค้าแต่ละรายที่จะส่งคำสั่งซื้อเข้ามา
ซึ่งบริษัทมีนโยบายรับคำสั่งซื้อจากลูกค้าและดำเนินการส่งมอบสินค้าให้กับลูกค้าในประเทศดังนี้

1)  ในกรณีที่มีสินค้าพร้อมจำหน่าย บริษัทจะดำเนินการจัดส่งสินค้าทันที

2)  ในกรณีที่มีวัตถุดิบเหล็กในคลังสินค้า บริษัทจะดำเนินการจัดส่งสินค้าภายใน 20 วัน

3) ในกรณีที่ต้องสั่งซื้อวัตถุดิบเหล็กเพิ่มเติม บริษัทจะดำเนินการจัดส่งสินค้าภายใน 45
วันส่วนกรณีของลูกค้าต่างประเทศ บริษัทจะดำเนินการส่งมอบสินค้าภายใน 60-75 วัน ทั้งนี้
ขึ้นอยู่กับระยะเวลาในการสั่งซื้อของลูกค้า ซึ่งที่ผ่านมา
บริษัทไม่เคยประสบปัญหาการส่งมอบผลิตภัณฑ์ล่าช้ากว่ากำหนด
และสำหรับการผลิตพร้อมสำหรับการจำหน่าย บริษัทมีการวางแผนการผลิตจากฝ่ายบริหาร
ฝ่ายผลิตและฝ่ายการตลาด
โดยจะมีการประชุมเพื่อติดตามความเคลื่อนไหวของความต้องการสินค้าอย่างสม่ำเสมอ
เพื่อใช้ในการประกอบการกำหนดนโยบายการผลิตและการวางแผนการจัดซื้อวัตถุดิบให้มีประสิทธิภาพเพื่อช่วยประหยัดต้นทุนการผลิต
และทำให้บริษัทสามารถส่งมอบผลิตภัณฑ์ท่อเหล็กได้ทันที

กำลังการผลิตติดตั้งและกำลังการผลิตจริงของบริษัทในปี 2546 และปี 2547 สามารถสรุปได้ดังนี้

  ----------------------------------------------- ----------- -----------
                                                  ปี 2546      ปี 2547

  โรงงานผลิตท่อเหล็ก (พระประแดง)                                 

  1. กำลังการผลิตติดตั้งของเครื่องจักรรวม^(/1) (หน่วย : ตัน 200,000     200,000
  )                                                           

  2. กำลังการผลิตตามระยะเวลาการผลิตรวม^(/2) (หน่วย :  150,000     150,000
  ตัน)                                                         

  3. ปริมาณการผลิตจริง (หน่วย : ตัน )                  103,924     101,593

  4. อัตราการใช้กำลังการผลิต ^(/3) (ร้อยละ)            69.28       67.73

                                                              

                                                  ปี 2546      ปี 2547

  โรงงานชุบสังกะสี (มหาชัย)                                       

  1. กำลังการผลิตติดตั้งของเครื่องจักรรวม^(/1) (หน่วย : ตัน 50,000      50,000
  )                                                           

  2. กำลังการผลิตตามระยะเวลาการผลิตรวม^(/2) (หน่วย :  40,000      40,000
  ตัน)                                                         

  3. ปริมาณการผลิตจริง (หน่วย : ตัน )                  19,697      13,513

  4. อัตราการใช้กำลังการผลิต ^(/3) (ร้อยละ)            49.24       33.78
  ----------------------------------------------- ----------- -----------

หมายเหตุ:

^(/1)
กำลังการผลิตติดตั้งของเครื่องจักรรวมคำนวณบนสมมติฐานที่เป็นการผลิตท่อเหล็กแบบเดียวโดยไม่มีการเปลี่ยนประเภท

ท่อเหล็กที่ผลิต

^(/2)
กำลังการผลิตตามระยะเวลาการผลิตรวมคำนวณบนสมมติฐานที่มีการเปลี่ยนแปลงชนิดท่อเหล็กที่ผลิต
โดยใช้ตัวเลขร้อยละ 75 สำหรับโรงงานผลิตท่อเหล็กดำ และร้อยละ 80 สำหรับโรงงานชุบสังกะสี
เพื่อสำรองสำหรับระยะเวลาในการเปลี่ยนแปลงและติดตั้งระบบเครื่องจักรสำหรับปัจจุบัน
อย่างไรก็ตาม ตัวเลขดังกล่าวบริษัทอาจมีการปรับเพิ่มมากขึ้นได้ในอนาคต
เมื่อปริมาณการผลิตท่อเหล็กแต่ละประเภทหรือขนาดเพิ่มมากขึ้น เช่น
ภายหลังการเปิดศูนย์กระจายสินค้า ทำให้บริษัทสามารถใช้กำลังการผลิตได้เพิ่มมากขึ้น

^(/3) อัตราการใช้กำลังการผลิตเทียบกับกำลังการผลิตตามระยะเวลาการผลิต

โดยทั่วไป เมื่อมีการใช้กำลังการผลิตติดตั้งของเครื่องจักรถึงประมาณร้อยละ 75
บริษัทจะทำการประเมินความเหมาะสมในการขยายกำลังการผลิตโดยพิจารณาถึงแนวโน้มความต้องการท่อเหล็กประกอบกับกลยุทธ์และแผนงานของบริษัท
นอกจากนี้ เพื่อรักษาประสิทธิภาพของเครื่องจักรภายในโรงงาน
บริษัทได้มีการกำหนดการตรวจเช็คและปรับปรุงเครื่องจักรทุกสัปดาห์และแต่ละครั้งจะใช้เวลาประมาณ
2 - 3 ชั่วโมง

3.3.2 วัตถุดิบ

วัตถุดิบหลักในการผลิตท่อเหล็กของบริษัท คือ เหล็กแผ่นรีดร้อน (Hot rolled coil)
โดยบริษัทมีปริมาณการใช้เหล็กแผ่นสัดส่วนประมาณร้อยละ 97 ของมูลค่าวัตถุดิบรวม

  ----------------------- ------------ ---------- ----------- ------------
  วัตถุดิบ                   ปี 2546                  ปี 2547      

                          ล้านบาท       ร้อยละ      ล้านบาท      ร้อยละ

  1. เหล็กแผ่นรีดร้อน         1,452.19     96.07       1,863.10    97.60

  2. สังกะสี                56.32        3.73        43.39      2.27

  3. สังกะสีผสม             3.10         0.21       2.50        0.13

  รวม                     1,511.61     100.00     1,908.99     100.00
  ----------------------- ------------ ---------- ----------- ------------

จากนโยบายการดำเนินธุรกิจของบริษัทที่ให้ความสำคัญในเรื่องคุณภาพของผลิตภัณฑ์และการส่งมอบงานที่ตรงต่อเวลา
คุณภาพของวัตถุดิบและความน่าเชื่อถือของผู้จัดจำหน่ายวัตถุดิบจึงเป็นปัจจัยสำคัญที่สุดในการพิจารณาสั่งซื้อวัตถุดิบ
โดยบริษัทมีการจัดทำประเมินผลการดำเนินงานของผู้จำหน่ายวัตถุดิบเป็นประจำ ในปัจจุบัน
บริษัทได้มีการสั่งซื้อเหล็กแผ่นประมาณร้อยละ 70 - 80 ของมูลค่าวัตถุดิบรวม
จากผู้ผลิตในประเทศซึ่งในปัจจุบันมี 3 ราย ได้แก่ บมจ. สหวิริยาสตีลอินดัสตรี,

บมจ. จี สตีลและบมจ. นครไทยสตริปมิล ทั้งนี้
การที่บริษัทมีการสั่งซื้อวัตถุดิบจากภายในประเทศเป็นหลักทำให้บริษัทได้รับประโยชน์จากความมีเสถียรภาพทางด้านราคาวัตถุดิบเหล็ก
เนื่องจากเหล็กแผ่นเป็นสินค้าควบคุมและมีการกำหนดเพดาน

ราคา สำหรับการนำเข้าวัตถุดิบเหล็กจากต่างประเทศ ปัจจุบัน บริษัทนำเข้าจากประเทศอินเดีย
รัสเซีย และแอฟริกาใต้
เพื่อใช้ผลิตท่อเหล็กสำหรับการส่งออกทั้งหมดด้วยเหตุผลทางภาษีที่ให้มีการยกเว้นภาษีขาเข้าสำหรับวัตถุดิบเหล็กที่ผลิตเพื่อการส่งออกหรือในกรณีที่เหล็กแผ่นรีดร้อนในต่างประเทศมีราคาต่ำกว่าแหล่งในประเทศ

โดยสัดส่วนแหล่งที่มาของวัตถุดิบจากทั้งในประเทศและต่างประเทศตั้งแต่ปี 2546 - 2547
เป็นต้นมา สรุปได้ดังนี้

  ---------------------- ------------- ----------- ----------- ------------
  แหล่งที่มาของวัตถุดิบ        ปี 2546                    ปี 2547      

                         ล้านบาท        ร้อยละ       ล้านบาท      ร้อยละ

  1. ในประเทศ            1,191.21      78.80        1,700.77    89.09

  2. ต่างประเทศ           320.41        21.20        208.22      10.91

  รวม                     1,511.62      100.00     1,908.99     100.00
  ---------------------- ------------- ----------- ----------- ------------

3.3.3 นโยบายสินค้าคงคลัง

นโยบายการบริหารวัตถุดิบและสินค้าสำเร็จรูปของบริษัทจะเป็นแบบยืดหยุ่น
ซึ่งมิได้กำหนดปริมาณการสำรองไว้อย่างตายตัว ทั้งนี้
ผู้บริหารของบริษัทจะติดตามข้อมูลความเคลื่อนไหวสภาวะตลาดอย่างใกล้ชิดจากแหล่งต่างๆ
ไม่ว่าจะเป็นข้อมูลการซื้อขายในตลาด งานวิจัยต่างๆ การพูดคุยกับผู้จัดหาวัตถุดิบรายใหญ่ ฯลฯ
เพื่อวางแผนและกำหนดนโยบายการจัดซื้อวัตถุดิบให้เหมาะสมกับภาวะตลาดในแต่ละขณะ
และยังร่วมกับหน่วยงานผลิตและการตลาดในการวางแผนการผลิตและจำหน่ายสินค้า ทั้งนี้
การที่บริษัทมีการสำรองสินค้าสำเร็จรูปดังกล่าวถือเป็นจุดแข็งสำคัญของบริษัท
เนื่องจากบริษัทสามารถส่งมอบสินค้าให้กับลูกค้าในทันที
ในขณะที่คู่แข่งส่วนใหญ่ซึ่งมีฐานะการเงินที่ด้อยกว่าจะมีลักษณะการผลิตตามคำสั่งของลูกค้าเป็นหลัก
(made to order) ซึ่งอาจต้องรอการสั่งซื้อวัตถุดิบและสั่งผลิตเป็นเวลาหลายอาทิตย์ ทั้งนี้
จากการที่บริษัทมีความสามารถในการจัดส่งสินค้าได้ทันทีเนื่องจากมีสินค้าพร้อมส่งมอบ
ส่งผลให้บริษัทสามารถจำหน่ายสินค้าได้ในราคาที่สูงกว่าผู้ผลิตท่อเหล็กทั่วไปและเป็นอีกหนึ่งปัจจัยที่ช่วยเพิ่มอัตราการทำกำไรของบริษัท

4.  ผลกระทบต่อสิ่งแวดล้อม

บริษัทมีระเบียบในการรักษาสิ่งแวดล้อมในการดำเนินการผลิตและมีระบบควบคุมบำบัดของเสียให้เป็นไปตามที่ภาครัฐกำหนดไว้
ภายใต้การกำกับดูแลของกระทรวงอุตสาหกรรม ทั้งนี้ ในส่วนของโรงงานที่พระประแดง
บริษัทไม่เคยประสบปัญหาด้านมลพิษ ทั้งอากาศ เสียง สารพิษและน้ำเสียแต่อย่างใด
ส่วนโรงงานที่มหาชัยนั้น
บริษัทได้ดำเนินการผลิตให้เป็นไปตามมาตรฐานของนิคมอุตสาหกรรมสำหรับโรงงานชุบสังกะสี
และบริษัทยังมีระบบป้องกันน้ำเสียที่มีประสิทธิภาพ เพื่อป้องกันมลภาวะที่อาจเกิดขึ้น

5.  งานที่ยังไม่ส่งมอบ

ไม่มี